# ne vern
## Brezhoneg
### Etimologiezh

    Diwar ar rannig-verb nac'h ne ha bern, furm ar verb bernout e trede gour unan an amzer-vremañ en doare-disklêriañ.

### Troienn

ne vern /neˈvɛrn/
* N'eus forzh
** — Ne vern ! Mar touit ne reot droug ebet din a-hed an hent, ez in ganeoc'h ez-laouen betek lez ar roue, [...]. » — (Langleiz, Romant ar Roue Arzhur/levrenn I : Marzhin, Al Liamm, 1975, p. 29.)
** ‘ouien ket mui, met ne vern, forzh penaos — pezh a ouien eo e oa bet un nozvezh eus ar re evurusañ, daoust ma ne oa ket bet un nozvezh a ziskuizh — [...]. — (Pêr Denez, Glas evel daoulagad c'hlas na oant ket ma re, Al Liamm, 1979, p. 42.)
** — Ne vern, Yun. Dalc'hit dezhi. Arabat eo avat teurel an trebez war-lerc'h ar billig. — (Yann-Vari Kerwerc'hez, En ur rambreal, Al Liamm, 1980, p. 115.)
** — Ne vern, n'eus forzh, « joskenn », « joskenn », eme Hary, berr warnañ evel ur broc'h. Hastañ buan ! — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 168.)
** Ne vern ! ETEB 1982-83/179

#### Troiennoù heñvelster

* ne vern ket

#### Troidigezhioù

* galleg : peu importe